Verhoudingsblog: Grete gee raad aan SARIE-leser oor haar rondloperman | SARIE
Verhoudingsblog: Grete gee raad aan SARIE-leser oor haar rondloperman	deur Grete Becker
Om ’n lang storie kort te maak: ek het afgekom op briewe en e-posse waarin hy en een van die vroue naakfoto’s vir mekaar stuur. Ook gesien dat een hom binnekort gaan kom besoek. Hy skryf goed wat hy nog nooit eers vir my geskryf of gesê het nie – wat hy alles met haar gaan doen, lek, byt, soen …
My hart is in skerwe en ek voel of ek wil selfmoord pleeg. Ek weet nie wat ek moet doen nie. Ek is 67 jaar oud en het nie meer werk nie en hy het my so in die skuld gedompel. Ek moes my huis verkoop en hy wil net koop – hy móés ’n bakkie van sy keuse hê, as iemand ’n duur kamera het, wil hy dit ook hê.
Ek hoop u kan vir my vinnig raad gee. Dit voel of ek ‘n hartaanval gaan kry.
Hierdie dinge vreet my op soos kanker, my gestel is ook sommer heeltemal af. Ek wil my doodhuil, ek het my man altyd gesoebat om my tog net raak te sien. Ek kan voor hom stort, hy loop in en uit in die badkamer verby my en sal nie eers opkyk nie. Hy raak nooit aan my nie. Ek nooi hom uit om ’n bietjie handeroom aan my lyf te smeer, dan sal hy dit vinnig net aan my rug en arms smeer en klaar. Seks net elke 3 tot 6 maande … en ook nie as ek toenadering soek nie.
Ek was baie lief vir my vorige man en hy vir my. Ek was byna 35 jaar met hom getroud – hy was my eerste man en die pa van my kinders. Ná sy dood het ek vir Tim ontmoet.